

**РЕПУБЛИКА БЪЛГАРИЯ**

Министерство на земеделието, храните и горите

Областна дирекция „Земеделие“ – гр.Пазарджик

**ЗАПОВЕД**

**№ РД-04-181**

**гр. Пазарджик, 05.08.2021 г.**

На основание чл. 47ж, ал. 1 от Правилника за прилагане на Закона за собствеността и ползването на земеделските земи (ППЗСПЗЗ), във връзка със Заповед № РД46-122 от 22.03.2021 г. на Министъра на земеделието, храните и горите, обн., ДВ, бр. 32 от 16.04.2021 г. и публикувана във вестник „24 часа”, на 19.04.2021 г., писмо № 9166-31/03.06.2021 г. на МЗХГ и моя заповед № РД -04-171/26.07.2021 г.,

**Н АР Е ЖДА М:**

**1.** Откривам процедура за провеждането на търг (втора тръжна сесия) с тайно наддаване за отдаване под наем или аренда на свободните земеделски земи от държавния поземлен фонд (ДПФ) в област Пазарджик за стопанската 2021/2022 година за отглеждане на едногодишни полски култури и многогодишни фуражни култури за многогодишно отдаване, едногодишни полски култури за едногодишно отдаване, за едногодишно отдаване на земеделски земи по §12а от ПЗР на ЗСПЗЗ и за отглеждане на съществуващи трайни насаждения.

**2.** **Обект на търга** са земите от ДПФ, подробно описани по общини, землища, имоти, начин на ползване, форма на отдаване, срок на предоставяне, начална тръжна цена в списъци, които са неразделна част от тази заповед.

**3. Условия за участие.** В търга могат да участват физически лица, еднолични търговци и юридически лица, регистрирани по Търговския закон, които отговарят на условията, посочени в чл. 47в, ал. 1 от ППЗСПЗЗ, за всички или за отделни поземлени имоти в землищата, описани в списъка по т. 2.

**4.** **Началната тръжна цена и размерът на депозита за участие в търга** са определени със заповед № РД46-122 от 22.03.2021 г. на Министъра на земеделието, храните и горите. **Размерът на депозита:**

**-**  за участие в търга за едногодишни полски култури и многогодишни фуражни култури **е 20% от началната тръжна цена, умножена по площта на имота;**

**-** за участие в търга заотглеждане на съществуващи трайни насаждения и създаване и отглеждане на трайни насаждения – **20 лв/дка**.

**5.** Срок за внасяне на депозита до **13.09.2021 г. по сметка:**

**ОД „Земеделие” гр. Пазарджик**

**ОББ – клон Пазарджик**

**IBAN BG 34 UBBS 8002 3300 2512 10**

**BIC UBBS BGSF**

**6.** **Условия за плащане на цената**. Плащанията се извършват в български лева, по банков път в срок и при условия, определени с писмо № 9166-31/20.04.2021 г. на МЗХГ.

**7.** **Място и срок за получаване на документите за участие в търга.** Документите за участие в търга се получават в ОД “Земеделие” гр. Пазарджик, адрес ул. “Екзарх Йосиф” № 3, ет. 4, всеки работен ден от 9,30 до 17,00 часа, до  **13.09.2021 г.**

**8.** **Място и срок за подаване на документите за участие в търга.** Документите за участие в търга се подават в ОД “Земеделие” гр. Пазарджик, адрес ул. “Екзарх Йосиф” № 3, ет. 4, всеки работен ден от 9,30 до 17,00 часа, в срок от 30 дни, считан от последната дата на публикацията на заповедта в местен вестник**/ до 13.09.2021 г**./

**9. Информация за** земите - обект на търга, са изложени в ОД “Земеделие” гр. Пазарджик, общинските служби по земеделие и на интернет страницата на ОД „Земеделие” гр. Пазарджик.

**10.** **Търгът ще се проведе** в ОД “Земеделие” — гр. Пазарджик, адрес ул. “Екзарх Йосиф” № 3, ет. 4, на **16.09.2021 г. от 10,00 часа** **със задължително присъствие на кандидатите или упълномощени от тях лица.**

**11.** В случаите по чл. 47л от ППЗСПЗЗ, стъпката за наддаване е в размер на един лев от предложените от кандидатите цена.

**12.** Сключването на договор за наем или аренда за ползване на обявените по този ред земеделски земи от ДПФ, не гарантира подпомагане на земеделските производители по схемите и мерките на Общата селскостопанска политика.

Заповедта да се публикува в един местен вестник, на информационните табла на Общинските служби по земеделие и на интернет страницата и информационното табло на ОД „Земеделие” гр. Пазарджик.

**Директор ОД „Земеделие” гр. Пазарджик:…………………………………..**

**/Светла Петкова/**